CELEX: 
Language: lt
Date: 2021-10-01 00:00:00
Title: KOMISIJOS ĮGYVENDINIMO SPRENDIMAS (ES) …/... dėl tam tikrų trečiųjų valstybių ir teritorijų taikomų priežiūros ir reglamentavimo reikalavimų lygiavertiškumo vertinant pozicijas pagal Europos Parlamento ir Tarybos reglamentą (ES) Nr. 575/2013

KOMISIJOS ĮGYVENDINIMO SPRENDIMAS (ES) …/...
            
            
               2021 10 01
            
            
               dėl tam tikrų trečiųjų valstybių ir teritorijų taikomų priežiūros ir reglamentavimo reikalavimų lygiavertiškumo vertinant pozicijas pagal Europos Parlamento ir Tarybos reglamentą (ES) Nr. 575/2013
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012
                  1
               , ypač į jo 107 straipsnio 4 dalį, 114 straipsnio 7 dalį, 115 straipsnio 4 dalį, 116 straipsnio 5 dalį, 142 straipsnio 2 dalį ir 391 straipsnio antrą pastraipą,
            
            
               kadangi:
            
            
               (1)įstaigos turi laikytis kapitalo reikalavimų taip, kad būtų tinkamai atspindėta tų įstaigų prisiimama rizika, įskaitant kredito riziką, atsižvelgiant į skirtingas geografines aplinkybes, kuriomis jos veikia. Įstaigų patiriama kredito rizika, siejama su ne Sąjungoje esančių subjektų pozicijomis, jeigu visi kiti veiksniai yra vienodi, yra nustatoma pagal atitinkamos trečiosios valstybės atitinkamos reglamentavimo sistemos ir priežiūros, taikomos tiems subjektams, kokybę;
            
            
               (2)įstaigos taip pat turi apriboti savo pozicijas atskirų klientų atžvilgiu, kad išvengtų pernelyg didelės koncentracijos rizikos. Įstaigoms apskaičiuojant savo pozicijas atskirų klientų atžvilgiu, joms gali būti leidžiama į tą skaičiavimą neįtraukti tam tikrų rūšių įstaigų pozicijų. Tačiau kai klientai yra už Sąjungos ribų, tai, ar jie gali būti laikomi įstaigomis, taip pat priklauso nuo atitinkamos trečiosios valstybės atitinkamos reglamentavimo sistemos ir priežiūros, taikomos tiems subjektams, kokybės;
            
            
               (3)siekiant nustatyti pozicijų vertinimą pagal Reglamento (ES) Nr. 575/2013 ketvirtą dalį, Europos Parlamento ir Tarybos
                  2
                reglamentu (ES) Nr. 876/2019, inter alia, į Reglamento (ES) Nr. 575/2013 391 straipsnį įtraukta nuostata, kuria Komisijai suteikiami įgaliojimai priimti įgyvendinimo sprendimus dėl to, ar trečioji valstybė taiko prudencinius priežiūros ir reglamentavimo reikalavimus, kurie yra bent lygiaverčiai Sąjungoje taikomiems reikalavimams; Todėl turėtų būti sudarytas trečiųjų valstybių ir teritorijų, kurių taikomi prudenciniai priežiūros ir reglamentavimo reikalavimai laikomi lygiaverčiais Sąjungoje taikomiems reikalavimams to reglamento 391 straipsnio taikymo tikslais, sąrašas. Siekiant teisinio tikrumo ir nuoseklumo, visas nuostatas dėl trečiųjų valstybių ir teritorijų taikomų priežiūros ir reglamentavimo reikalavimų lygiavertiškumo vertinant pozicijas pagal Reglamentą (ES) Nr. 575/2013 būtina įtraukti į vieną sprendimą; Todėl būtina panaikinti ir pakeisti Komisijos įgyvendinimo sprendimą (ES) Nr. 908/2014
                  3
               ;
            
            
               (4)Reglamento (ES) Nr. 575/2013 107 straipsnio 3 dalimi įstaigoms leidžiama trečiosios valstybės investicinių įmonių, kredito įstaigų ir biržų pozicijas vertinti kaip įstaigų pozicijas tik tuo atveju, jei trečioji valstybė atitinkamam subjektui taiko prudencinius ir priežiūros reikalavimus, kurie yra bent lygiaverčiai Sąjungoje taikomiems reikalavimams;
            
            
               (5)Reglamento (ES) Nr. 575/2013 114 straipsnio 7 dalyje, 115 straipsnio 4 dalyje ir 116 straipsnio 5 dalyje nustatyti konkretūs rizikos koeficientai, taikytini centrinės valdžios institucijų, centrinių bankų, regioninės valdžios, vietos valdžios institucijų ir viešojo sektoriaus subjektų, esančių trečiosiose valstybėse, taikančiose priežiūros ir reglamentavimo tvarką, bent lygiavertę tai, kuri taikoma Sąjungoje, pozicijoms;
            
            
               (6)Reglamento (ES) Nr. 575/2013 153 straipsnyje nustatyta formulė, skirta įmonių, įstaigų, centrinės valdžios institucijų ir centrinių bankų pagal riziką įvertintų pozicijų sumoms apskaičiuoti pagal vidaus reitingais pagrįstą (IRB) metodą, ir nurodyti atliekant tą apskaičiavimą taikytini parametrai, įskaitant koreliacijos koeficientą. Reglamento (ES) Nr. 575/2013 153 straipsnio 2 dalyje yra nustatytas stambiems finansų sektoriaus subjektams taikomas koreliacijos koeficientas. Pagal to reglamento 142 straipsnio 1 dalies 4 punkto b papunktį, kad finansų sektoriaus subjektas arba viena iš jo patronuojamųjų įmonių galėtų atitikti stambaus finansų sektoriaus subjekto apibrėžtį, jiems turi būti taikomi trečiosios valstybės, kurioje taikomi prudenciniai priežiūros reikalavimai, kurie yra bent lygiaverčiai Sąjungoje taikomiems reikalavimams, įstatymai; 
            
            
               (7)pagal Reglamento (ES) Nr. 575/2013 391 straipsnį Sąjungoje įsteigtoms įstaigoms leidžiama trečiosios valstybės privačiosios arba viešosios įmonės poziciją to reglamento ketvirtos dalies tikslais laikyti įstaigos pozicija, jeigu ta įmonė būtų laikoma įstaiga, kaip apibrėžta to reglamento 4 straipsnio 1 dalies 3 punkte, jeigu ji būtų įsteigta Sąjungoje ir jeigu jai išduotas leidimas veiklai trečiojoje valstybėje, kuri taiko prudencinius priežiūros ir reglamentavimo reikalavimus, kurie yra bent lygiaverčiai Sąjungoje taikomiems reikalavimams; 
            
            
               (8)siekdama nustatyti tinkamas pagal riziką įvertintas pozicijas, kad būtų galima apskaičiuoti kapitalo, reikalingo kredito rizikai, siejamai su trečiosiose valstybėse esančių tam tikrų kategorijų subjektų pozicijomis, padengti, reikalavimus, taip pat tinkamą sandorio šalių traktavimą Reglamento (ES) Nr. 575/2013 ketvirtos dalies tikslais, Komisija įvertino trečiųjų valstybių priežiūros ir reglamentavimo tvarkos lygiavertiškumą atitinkamai Sąjungos priežiūros ir reglamentavimo tvarkai;
            
            
               (9)lygiavertiškumas nustatytas atlikus trečiosios valstybės prudencinės, reglamentavimo ir priežiūros tvarkos rezultatų analizę, per kurią tikrinamos galimybės taikant tą tvarką pasiekti tuos pačius bendruosius tikslus kaip ir taikant Sąjungos prudencinę, priežiūros ir reglamentavimo tvarką. Šie tikslai visų pirma yra susiję tiek su šalies, tiek su pasaulio visos finansų sistemos stabilumu ir vientisumu; indėlininkų ir kitų finansinių paslaugų vartotojų apsaugos veiksmingumu ir tinkamumu; įvairių finansų sistemos dalyvių, įskaitant reguliavimo ir priežiūros institucijas, bendradarbiavimu; priežiūros objektyvumu ir veiksmingumu; veiksmingu atitinkamų tarptautiniu mastu suderintų standartų įgyvendinimu ir vykdymo užtikrinimu. Kad būtų pasiekiami tie patys bendrieji tikslai, kaip ir Sąjungos prudencinės, priežiūros ir reglamentavimo tvarkos tikslai, trečiosios valstybės prudencinė, priežiūros ir reglamentavimo tvarka turėtų atitikti tam tikrus veiklos, organizacinius ir priežiūros standartus, atspindinčius esminius Sąjungos priežiūros ir reglamentavimo reikalavimų, taikomų atitinkamų kategorijų finansų įstaigoms, elementus;
            
            
               (10)taikant Reglamento (ES) Nr. 575/2013 114, 115 ir 116 straipsnius, lygiavertiškumas turėtų būti nustatomas atsižvelgiant į kredito įstaigoms taikomą priežiūros ir reglamentavimo tvarką, nes paprastai pagal šią tvarką yra nustatomi rizikos koeficientai, kad būtų galima apskaičiuoti kapitalo, reikalingo kredito rizikai padengti, reikalavimus;
            
            
               (11)taikant Reglamento (ES) Nr. 575/2013 142 straipsnį, lygiavertiškumas turėtų apsiriboti priežiūros ir reglamentavimo tvarka, taikoma trečiųjų valstybių įmonėms, kurių pagrindinė veikla panaši į kredito įstaigos arba investicinės įmonės veiklą, pagal to reglamento 4 straipsnio 1 dalies 27 punkte pateiktas apibrėžtis ir atsižvelgiant į to reglamento 4 straipsnio 1 dalies 3 punkte pateiktą apibrėžtį;
            
         
         
            
               (12)taikant Reglamento (ES) Nr. 575/2013 391 straipsnį, lygiavertiškumas turėtų apsiriboti priežiūros ir reglamentavimo tvarka, taikoma trečiųjų valstybių įmonėms, kurių pagrindinė veikla panaši į kredito įstaigos arba investicinės įmonės veiklą, pagal to reglamento 4 straipsnio 1 dalies 3 punkte pateiktą apibrėžtį;
            
            
               (13)atsižvelgdama į tokius nepriklausomus tarptautinių organizacijų vertinimus, kaip Bazelio bankų priežiūros komiteto, Tarptautinio valiutos fondo ir Tarptautinės vertybinių popierių komisijų organizacijos atlikti vertinimai, Komisija įvertino tam tikrų trečiųjų valstybių priežiūros ir reglamentavimo tvarką, taikomą kredito įstaigoms, investicinėms įmonėms ir biržoms. Atlikusi šią analizę Komisija galėjo priimti Įgyvendinimo sprendimą (ES) Nr. 908/2014, kuriuo nustatomas pradinis trečiųjų valstybių ir teritorijų, kurios pagal priežiūros ir reglamentavimo tvarką laikomos lygiavertėmis, sąrašas, siekiant nustatyti atitinkamų kategorijų pozicijų, nurodytų Reglamento (ES) Nr. 575/2013 107, 114, 115, 116 ir 142 straipsniuose, vertinimo tvarką;
            
            
               (14)nebuvo siekiama, kad Įgyvendinimo sprendime (ES) Nr. 908/2014 pateiktas lygiaverčių valstybių sąrašas būtų išsamus ar galutinis. Remiantis reguliaria trečiųjų valstybių ir teritorijų priežiūros ir reglamentavimo tvarkos raidos stebėsena siekiant įvertinti jų lygiavertiškumą Sąjungos priežiūros ir reglamentavimo tvarkai, tas įgyvendinimo sprendimas vėliau buvo iš dalies pakeistas Komisijos įgyvendinimo sprendimais (ES) 230/2016
                  4
               , 2358/2016
                  5
               , 536/2019
                  6
                ir 2166/2019
                  7
               . Tais sprendimais buvo išplėsti trečiųjų valstybių ir teritorijų, kurios laikomos lygiavertėmis, sąrašai, atsižvelgiant į turimus informacijos šaltinius, įskaitant tarptautinių organizacijų, o vėliau – Europos bankininkystės institucijos (EBI), atliktą vertinimą;
            
            
               (15)nuo tada, kai buvo priimtas Įgyvendinimo sprendimas (ES) 2166/2019, Komisija toliau stebėjo atitinkamus trečiųjų valstybių prudencinių, priežiūros ir reglamentavimo sistemų pokyčius, atsižvelgdama į turimus informacijos šaltinius, įskaitant EBI atliktus vertinimus. Atlikusi vieną iš tokių vertinimų EBI rekomendavo, kad Bosnijoje ir Hercegovinoje ir Šiaurės Makedonijoje kredito įstaigoms taikomos prudencinės, priežiūros ir reglamentavimo sistemos būtų laikomos lygiavertėmis Sąjungos teisinei sistemai taikant Reglamento (ES) Nr. 575/2013 107 straipsnio 4 dalį, 114 straipsnio 7 dalį, 115 straipsnio 4 dalį, 116 straipsnio 5 dalį, 142 straipsnio 2 dalį ir 391 straipsnį;
            
            
               (16)Komisija pripažįsta, kad EBI atliktas Bosnijoje ir Hercegovinoje ir Šiaurės Makedonijoje kredito įstaigoms taikomos prudencinės, priežiūros ir reglamentavimo sistemos vertinimas apėmė tik kredito įstaigas, kurioms suteiktas leidimas veiklai pagal atitinkamą nacionalinę teisę. Todėl šis sprendimas neturėtų būti taikomas kitiems Bosnijoje ir Hercegovinoje ir Šiaurės Makedonijoje įsteigtiems subjektams; 
            
            
               (17)atsižvelgdama į EBI rekomendaciją ir remdamasi savo pačios vertinimu, Komisija padarė išvadą, kad Bosnija ir Hercegovina ir Šiaurės Makedonija taiko prudencinę, priežiūros ir reglamentavimo tvarką, atitinkančią tam tikrus veiklos, organizacinius ir priežiūros standartus, atspindinčius esminius kreditų įstaigoms taikomos Sąjungos prudencinės, priežiūros ir reglamentavimo tvarkos elementus. Todėl tikslinga prudencinius, priežiūros ir reglamentavimo reikalavimus, taikomus Bosnijoje ir Hercegovinoje esančioms kredito įstaigoms, laikyti bent lygiaverčiais Sąjungoje taikomiems reikalavimams taikant Reglamento (ES) Nr. 575/2013 107 straipsnio 4 dalį, 114 straipsnio 7 dalį, 115 straipsnio 4 dalį, 116 straipsnio 5 dalį, 142 straipsnio 2 dalį ir 391 straipsnį;
            
            
               (18)todėl Bosnija ir Hercegovina ir Šiaurės Makedonija turėtų būti įtrauktos į atitinkamus trečiųjų valstybių ir teritorijų, kurių taikomi prudenciniai, priežiūros ir reglamentavimo reikalavimai ir tvarka laikomi lygiaverčiais Sąjungos tvarkai vertinant pozicijas pagal Reglamentą (ES) Nr. 575/2013, sąrašus;
            
            
               (19)remdamasi iki šiol atliktais vertinimais, Komisija padarė išvadą, kad priežiūros ir reglamentavimo tvarką, atitinkančią tam tikrus veiklos, organizacinius ir priežiūros standartus, atspindinčius esminius kredito įstaigoms taikomus Sąjungos prudencinės, priežiūros ir reglamentavimo tvarkos elementus, taiko Argentina, Australija, Bosnija ir Hercegovina, Brazilija, Džersis, Farerų Salos, Gernsis, Grenlandija, Honkongas, Indija, Kanada, Japonija, JAV, Kinija, Meksika, Meno sala, Monakas, Naujoji Zelandija, Pietų Afrika, Pietų Korėja, Saudo Arabija, Serbija, Singapūras, Šiaurės Makedonija, Šveicarija ir Turkija. Todėl tikslinga prudencinius, priežiūros ir reglamentavimo reikalavimus, taikomus šiose šalyse esančioms kredito įstaigoms, laikyti bent lygiaverčiais Sąjungoje taikomiems reikalavimams taikant Reglamento (ES) Nr. 575/2013 107 straipsnio 4 dalį, 114 straipsnio 7 dalį, 115 straipsnio 4 dalį, 116 straipsnio 5 dalį, 142 straipsnio 2 dalį ir 391 straipsnį;
            
            
               (20)remdamasi iki šiol atliktais vertinimais, Komisija padarė išvadą, kad priežiūros ir reglamentavimo tvarką, atitinkančią tam tikrus veiklos, organizacinius ir priežiūros standartus, atspindinčius esminius investicinėms įmonėms taikomos Sąjungos priežiūros ir reglamentavimo tvarkos elementus, taiko Australija, Brazilija, Kanada, Kinija, Honkongas, Indonezija, Japonija (tik I tipo finansinių priemonių verslo subjektai), Meksika, Pietų Korėja, Saudo Arabija, Singapūras, Pietų Afrika ir JAV. Todėl tikslinga priežiūros ir reglamentavimo reikalavimus, skirtus tose trečiosiose valstybėse esančioms investicinėms įmonėms, laikyti bent lygiaverčiais Sąjungoje taikomiems reikalavimams taikant Reglamento (ES) Nr. 575/2013 107 straipsnio 4 dalį, 114 straipsnio 7 dalį, 115 straipsnio 4 dalį, 116 straipsnio 5 dalį, 142 straipsnio 2 dalį ir 391 straipsnį;
            
            
               (21)remdamasi iki šiol atliktais vertinimais, Komisija padarė išvadą, kad priežiūros ir reglamentavimo tvarką, atitinkančią tam tikrus veiklos standartus, atspindinčius esminius biržoms taikomos Sąjungos priežiūros ir reglamentavimo tvarkos elementus, taiko Australija, Brazilija, Indija, Indonezija, Japonija, Kanada, Kinija, Meksika, Pietų Afrika, Pietų Korėja, Saudo Arabija, Singapūras ir JAV. Todėl tikslinga tų trečiųjų valstybių priežiūros ir reglamentavimo reikalavimus, taikomus biržoms, laikyti bent lygiaverčiais Sąjungoje taikomiems reikalavimams taikant Reglamento (ES) Nr. 575/2013 107 straipsnio 4 dalį, apsiribojant tose trečiosiose valstybėse esančių biržų pozicijomis;
            
            
               (22)trečiųjų valstybių ir teritorijų, kurios taikant atitinkamas Reglamento (ES) Nr. 575/2013 nuostatas yra laikomos lygiavertėmis, sąrašai nėra galutiniai. Padedama EBI Komisija toliau reguliariai stebės trečiųjų valstybių ir teritorijų taikomos priežiūros ir reglamentavimo tvarkos raidą, kad galėtų prireikus ir ne rečiau kaip kas penkerius metus atnaujinti šiame sprendime nustatytus trečiųjų valstybių ir teritorijų sąrašus, visų pirma atsižvelgdama į priežiūros ir reglamentavimo tvarkos pokyčius Sąjungoje ir pasaulyje ir į naujus prieinamus atitinkamos informacijos šaltinius;
            
            
               (23)reguliari prudencinių ir priežiūros reikalavimų, taikomų šio sprendimo I–VI prieduose išvardytose trečiosiose valstybėse ir teritorijose, peržiūra neturėtų daryti poveikio Komisijos galimybei bet kada, šalia bendrosios peržiūros, atlikti specialią peržiūrą, susijusią su atskira trečiąja valstybe ar teritorija, kai dėl atitinkamų pokyčių Komisijai būtina iš naujo įvertinti pripažinimą, patvirtintą šiuo sprendimu. Iš naujo atlikus tokį vertinimą lygiavertiškumo pripažinimas galėtų būti nutrauktas;
            
            
               (24)šiame sprendime nustatytos priemonės atitinka Europos bankininkystės komiteto nuomonę, 
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Kredito įstaigoms taikomų reikalavimų lygiavertiškumas taikant Reglamento (ES) Nr. 575/2013 107 straipsnio 4 dalį 
            
            
               Taikant Reglamento (ES) Nr. 575/2013 107 straipsnio 4 dalį laikoma, kad šio sprendimo I priede išvardytos trečiosios valstybės ir teritorijos kredito įstaigoms taiko priežiūros ir reglamentavimo tvarką, kuri yra lygiavertė Sąjungoje taikomai tvarkai. 
            
            
               2 straipsnis
            
            
               Investicinėms įmonėms taikomų reikalavimų lygiavertiškumas taikant Reglamento (ES) Nr. 575/2013 107 straipsnio 4 dalį 
            
            
               Taikant Reglamento (ES) Nr. 575/2013 107 straipsnio 4 dalį laikoma, kad šio sprendimo II priede išvardytos trečiosios valstybės investicinėms įmonėms taiko priežiūros ir reglamentavimo tvarką, kuri yra lygiavertė Sąjungoje taikomai tvarkai.
            
         
         
            
               3 straipsnis
            
            
               Biržoms taikomų reikalavimų lygiavertiškumas taikant Reglamento (ES) Nr. 575/2013 107 straipsnio 4 dalį 
            
            
               Taikant Reglamento (ES) Nr. 575/2013 107 straipsnio 4 dalį laikoma, kad šio sprendimo III priede išvardytos trečiosios valstybės biržoms taiko priežiūros ir reglamentavimo tvarką, kuri yra lygiavertė Sąjungoje taikomai tvarkai.
            
            
               4 straipsnis
            
            
               Centrinės valdžios, centrinių bankų, regioninės valdžios, vietos valdžios institucijų ir viešojo sektoriaus subjektų pozicijoms taikomų reikalavimų lygiavertiškumas taikant Reglamento (ES) Nr. 575/2013 114, 115 ir 116 straipsnius 
            
            
               Taikant Reglamento (ES) Nr. 575/2013 114 straipsnio 7 dalį, 115 straipsnio 4 dalį ir 116 straipsnio 5 dalį laikoma, kad šio sprendimo IV priede išvardytos trečiosios valstybės ir teritorijos taiko priežiūros ir reglamentavimo tvarką, kuri yra lygiavertė Sąjungos kredito įstaigoms taikomai tvarkai.
            
            
               5 straipsnis
            
            
               Kredito įstaigoms ir investicinėms įmonėms taikomų reikalavimų lygiavertiškumas taikant Reglamento (ES) Nr. 575/2013 142 straipsnį 
            
            
               Taikant Reglamento (ES) Nr. 575/2013 142 straipsnio 2 dalį laikoma, kad šio sprendimo V priede išvardytos trečiosios valstybės ir teritorijos taiko priežiūros ir reglamentavimo tvarką, kuri yra lygiavertė Sąjungoje taikomai tvarkai.
            
            
               6 straipsnis
            
            
               Įstaigoms taikomų reikalavimų lygiavertiškumas taikant Reglamento (ES) Nr. 575/2013 391 straipsnį 
            
            
               Taikant Reglamento (ES) Nr. 575/2013 391 straipsnį laikoma, kad šio sprendimo VI priede išvardytos trečiosios valstybės ir teritorijos taiko priežiūros ir reglamentavimo tvarką, kuri yra lygiavertė Sąjungoje taikomai tvarkai.
            
            
               7 straipsnis
            
            
               Panaikinimas
            
            
               Sprendimas 2014/908/ES panaikinamas. Nuorodos į panaikintą sprendimą laikomos nuorodomis į šį sprendimą ir skaitomos pagal VII priede pateiktą atitikties lentelę.
            
            
               8 straipsnis
            
            
               Įsigalioja
            
            
               Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Priimta Briuselyje 2021 10 01
            
            
               
                     Komisijos vardu
               
            
         
         
            
               
                     Pirmininkė
                     Ursula VON DER LEYEN
               
               
            
         
         
            
                  
                     (1)
                  
                        OL L 176, 2013 6 27, p. 1.
               
               
                  
                     (2)
                  
                        2019 m. gegužės 20 d. Europos Parlamento ir Tarybos reglamentas (ES) 2019/876, kuriuo iš dalies keičiamos Reglamento (ES) Nr. 575/2013 nuostatos, susijusios su sverto koeficientu, grynojo pastovaus finansavimo rodikliu, nuosavų lėšų ir tinkamų įsipareigojimų reikalavimais, sandorio šalies kredito rizika, rinkos rizika, pagrindinių sandorio šalių pozicijomis, kolektyvinio investavimo subjektų pozicijomis, didelėmis pozicijomis, ataskaitų teikimo ir informacijos atskleidimo reikalavimais, ir Reglamentas (ES) Nr. 648/2012 (OL L 150, 2019 6 7, p. 1).
               
               
                  
                     (3)
                  
                        2014 m. gruodžio 12 d. Komisijos įgyvendinimo sprendimas 2014/908/ES dėl tam tikrų trečiųjų valstybių ir teritorijų taikomų priežiūros ir reglamentavimo reikalavimų lygiavertiškumo vertinant pozicijas pagal Europos Parlamento ir Tarybos reglamentą (ES) Nr. 575/2013 (OL L 359, 2014 12 16, p. 155).
               
               
                  
                     (4)
                  
                        2016 m. vasario 17 d. Komisijos įgyvendinimo sprendimas (ES) 2016/230, kuriuo dėl trečiųjų valstybių ir teritorijų, kurių taikomi priežiūros ir reglamentavimo reikalavimai laikomi lygiaverčiais vertinant pozicijas pagal Europos Parlamento ir Tarybos reglamentą (ES) Nr. 575/2013, sąrašų iš dalies keičiamas Įgyvendinimo sprendimas 2014/908/ES (OL L 41, 2016 2 18, p. 23).
               
               
                  
                     (5)
                  
                        2016 m. gruodžio 20 d. Komisijos įgyvendinimo sprendimas (ES) 2016/2358, kuriuo dėl trečiųjų valstybių ir teritorijų, kurių taikomi priežiūros ir reglamentavimo reikalavimai laikomi lygiaverčiais vertinant pozicijas pagal Europos Parlamento ir Tarybos reglamentą (ES) Nr. 575/2013, sąrašų iš dalies keičiamas Įgyvendinimo sprendimas 2014/908/ES (OL L 348, 2016 12 21, p. 75).
               
               
                  
                     (6)
                  
                        2019 m. kovo 29 d. Komisijos įgyvendinimo sprendimas (ES) 2019/536, kuriuo dėl trečiųjų valstybių ir teritorijų, kurių taikomi priežiūros ir reglamentavimo reikalavimai laikomi lygiaverčiais vertinant pozicijas pagal Europos Parlamento ir Tarybos reglamentą (ES) Nr. 575/2013, sąrašų iš dalies keičiamas Įgyvendinimo sprendimas 2014/908/ES (OL L 92, 2019 4 1, p. 3).
               
               
                  
                     (7)
                  
                        2019 m. gruodžio 16 d. Komisijos įgyvendinimo sprendimas (ES) 2019/2166, kuriuo dėl Serbijos ir Pietų Korėjos įtraukimo į trečiųjų valstybių ir teritorijų, kurių taikomi priežiūros ir reglamentavimo reikalavimai laikomi lygiaverčiais vertinant pozicijas pagal Europos Parlamento ir Tarybos reglamentą (ES) Nr. 575/2013, sąrašus iš dalies keičiamas Įgyvendinimo sprendimas 2014/908/ES (OL L 328, 2019 12 18, p. 84).
               
            
      
    ---documentbreak--- 
      
         
         
            
               I PRIEDAS
            
            
               1 STRAIPSNYJE NURODYTŲ TREČIŲJŲ VALSTYBIŲ IR TERITORIJŲ SĄRAŠAS (KREDITO ĮSTAIGOS)
            
            
               (1)Argentina
            
            
               (2)Australija
            
            
               (3)Bosnija ir Hercegovina
            
            
               (4)Brazilija
            
            
               (5)Kanada
            
            
               (6)Kinija
            
            
               (7)Farerų salos
            
            
               (8)Grenlandija
            
            
               (9)Gernsis 
            
            
               (10)Honkongas
            
            
               (11)Indija
            
            
               (12)Meno sala
            
            
               (13)Japonija
            
            
               (14)Džersis
            
            
               (15)Meksika
            
            
               (16)Monakas
            
            
               (17)Naujoji Zelandija
            
         
         
            
               (18)Šiaurės Makedonija
            
            
               (19)Saudo Arabija
            
            
               (20)Serbija
            
            
               (21)Singapūras
            
            
               (22)Pietų Afrika
            
            
               (23)Pietų Korėja
            
            
               (24)Šveicarija
            
            
               (25)Turkija
            
            
               (26)JAV
            
            
               II PRIEDAS
            
            
               2 STRAIPSNYJE NURODYTŲ TREČIŲJŲ VALSTYBIŲ IR TERITORIJŲ SĄRAŠAS (INVESTICINĖS ĮMONĖS)
            
            
               (1)Australija
            
            
               (2)Brazilija
            
            
               (3)Kanada
            
            
               (4)Kinija
            
            
               (5)Honkongas
            
            
               (6)Indonezija
            
            
               (7)Japonija (tik I tipo finansinių priemonių verslo veiklos vykdytojai)
            
            
               (8)Meksika
            
            
               (9)Pietų Korėja
            
         
         
            
               (10)Saudo Arabija
            
            
               (11)Singapūras
            
            
               (12)Pietų Afrika
            
            
               (13)JAV
            
            
               III PRIEDAS
            
            
               3 STRAIPSNYJE NURODYTŲ TREČIŲJŲ VALSTYBIŲ SĄRAŠAS (BIRŽOS)
            
            
               (1)Australija
            
            
               (2)Brazilija
            
            
               (3)Kanada
            
            
               (4)Kinija
            
            
               (5)Indija
            
            
               (6)Indonezija
            
            
               (7)Japonija
            
            
               (8)Meksika
            
            
               (9)Pietų Korėja
            
            
               (10)Saudo Arabija
            
            
               (11)Singapūras
            
            
               (12)Pietų Afrika
            
            
               (13)JAV
            
            
               IV PRIEDAS
            
         
         
            
               4 STRAIPSNYJE NURODYTŲ TREČIŲJŲ VALSTYBIŲ IR TERITORIJŲ SĄRAŠAS (KREDITO ĮSTAIGOS)
            
            
               (1)Argentina
            
            
               (2)Australija
            
            
               (3)Bosnija ir Hercegovina
            
            
               (4)Brazilija
            
            
               (5)Kanada
            
            
               (6)Kinija
            
            
               (7)Farerų salos
            
            
               (8)Grenlandija
            
            
               (9)Gernsis 
            
            
               (10)Honkongas
            
            
               (11)Indija
            
            
               (12)Meno sala
            
            
               (13)Japonija
            
            
               (14)Džersis
            
            
               (15)Meksika
            
            
               (16)Monakas
            
            
               (17)Naujoji Zelandija
            
            
               (18)Šiaurės Makedonija
            
            
               (19)Saudo Arabija
            
         
         
            
               (20)Serbija
            
            
               (21)Singapūras
            
            
               (22)Pietų Afrika
            
            
               (23)Pietų Korėja
            
            
               (24)Šveicarija
            
            
               (25)Turkija
            
            
               (26)JAV
            
            
               V PRIEDAS
            
            
               5 STRAIPSNYJE NURODYTŲ TREČIŲJŲ VALSTYBIŲ IR TERITORIJŲ SĄRAŠAS (KREDITO ĮSTAIGOS IR INVESTICINĖS ĮMONĖS) 
            
            
               Kredito įstaigos:
            
            
               (1)Argentina
            
            
               (2)Australija
            
            
               (3)Bosnija ir Hercegovina
            
            
               (4)Brazilija
            
            
               (5)Kanada
            
            
               (6)Kinija
            
            
               (7)Farerų salos
            
            
               (8)Grenlandija
            
            
               (9)Gernsis
            
            
               (10)Honkongas
            
         
         
            
               (11)Indija
            
            
               (12)Meno sala
            
            
               (13)Japonija
            
            
               (14)Džersis
            
            
               (15)Meksika
            
            
               (16)Monakas
            
            
               (17)Naujoji Zelandija
            
            
               (18)Šiaurės Makedonija
            
            
               (19)Saudo Arabija
            
            
               (20)Serbija
            
            
               (21)Singapūras
            
            
               (22)Pietų Afrika
            
            
               (23)Pietų Korėja
            
            
               (24)Šveicarija
            
            
               (25)Turkija
            
            
               (26)JAV
                  
            
            
               Investicinės įmonės, lygiavertės įstaigai, kaip apibrėžta Reglamento (ES) Nr. 575/2013 4 straipsnio 1 dalies 3 punkte:
            
            
               (1)Australija
            
            
               (2)Brazilija
            
            
               (3)Kanada
            
         
         
            
               (4)Kinija
            
            
               (5)Honkongas
            
            
               (6)Indonezija
            
            
               (7)Japonija (tik I tipo finansinių priemonių verslo veiklos vykdytojai)
            
            
               (8)Meksika
            
            
               (9)Pietų Korėja
            
            
               (10)Saudo Arabija
            
            
               (11)Singapūras
            
            
               (12)Pietų Afrika
            
            
               (13)JAV
                  
            
            
               VI PRIEDAS
            
            
               6 STRAIPSNYJE NURODYTŲ TREČIŲJŲ VALSTYBIŲ IR TERITORIJŲ SĄRAŠAS (KREDITO ĮSTAIGOS IR INVESTICINĖS ĮMONĖS)
            
            
               Kredito įstaigos:
            
            
               (1)Argentina
            
            
               (2)Australija
            
            
               (3)Bosnija ir Hercegovina
            
            
               (4)Brazilija
            
            
               (5)Kanada
            
            
               (6)Kinija
            
            
               (7)Farerų salos
            
         
         
            
               (8)Grenlandija
            
            
               (9)Gernsis
            
            
               (10)Honkongas
            
            
               (11)Indija
            
            
               (12)Meno sala
            
            
               (13)Japonija
            
            
               (14)Džersis
            
            
               (15)Meksika
            
            
               (16)Monakas
            
            
               (17)Naujoji Zelandija
            
            
               (18)Šiaurės Makedonija
            
            
               (19)Saudo Arabija
            
            
               (20)Serbija
            
            
               (21)Singapūras
            
            
               (22)Pietų Afrika
            
            
               (23)Pietų Korėja
            
            
               (24)Šveicarija
            
            
               (25)Turkija
            
            
               (26)JAV
                  
            
            
               Investicinės įmonės, lygiavertės įstaigai, kaip apibrėžta Reglamento (ES) Nr. 575/2013 4 straipsnio 1 dalies 3 punkte:
            
         
         
            
               (1)Australija
            
            
               (2)Brazilija
            
            
               (3)Kanada
            
            
               (4)Kinija
            
            
               (5)Honkongas
            
            
               (6)Indonezija
            
            
               (7)Japonija (tik I tipo finansinių priemonių verslo veiklos vykdytojai)
            
            
               (8)Meksika
            
            
               (9)Pietų Korėja
            
            
               (10)Saudo Arabija
            
            
               (11)Singapūras
            
            
               (12)Pietų Afrika
            
            
               (13)JAV
                  
            
            
               VII PRIEDAS
            
            
               Atitikties lentelė
            
            
                     
                        Šis sprendimas
                     
                  
                  
                     
                        Sprendimas 2014/908/ES
                     
                  
               
                     
                        1 straipsnis
                     
                  
                  
                     
                        1 straipsnis
                     
                  
               
                     
                        2 straipsnis
                     
                  
                  
                     
                        2 straipsnis
                     
                  
               
                     
                        3 straipsnis
                     
                  
                  
                     
                        3 straipsnis
                     
                  
               
                     
                        4 straipsnis
                     
                  
                  
                     
                        4 straipsnis
                     
                  
               
                     
                        5 straipsnis
                     
                  
                  
                     
                        5 straipsnis
                     
                  
               
                     
                        6 straipsnis
                     
                  
                  
                     
                        –
                     
                  
               
                     
                        7 straipsnis
                     
                  
                  
                     
                        –
                     
                  
               
                     
                        8 straipsnis
                     
                  
                  
                     
                        –